b"\n_START_ARTICLE_\nHierokles (forfatter av Synekdemos)\n_START_PARAGRAPH_\nHierokles (gresk \xe1\xbc\xb9\xce\xb5\xcf\x81\xce\xbf\xce\xba\xce\xbb\xe1\xbf\x86\xcf\x82) var en bysantinsk geograf fra 500-tallet e.Kr. og er den antatte forfatteren av Synekdemos (eller latin Synecdemus), en geografisk tekst som inneholder en tabell over administrative divisjoner i Det bysantinske riket (\xc3\x98stromerriket) og en liste over byer i hver av divisjonene._NEWLINE_Verket er datert til regimet under Justinian I den store, men gjort f\xc3\xb8r 535 ettersom det deler de 912 byene p\xc3\xa5 listene i riket blant 64 eparchier (gresk \xe1\xbc\x90\xcf\x80\xce\xb1\xcf\x81\xcf\x87\xce\xaf\xe1\xbe\xb1; latin eparchia). Synekdemos er s\xc3\xa5ledes et av de mest uvurderlige verker som er bevart for \xc3\xa5 studere den politiske geografi i \xc3\xb8st for 500-tallet. Verket til Hierokles sammen med et av Stephanos av Bysants var hovedkildene til Konstantin VIIs avhandling \xce\xa0\xce\xb5\xcf\x81\xce\xaf \xce\xb8\xce\xb5\xce\xbc\xce\xac\xcf\x84\xcf\x89\xce\xbd \xce\x86\xce\xbd\xce\xb1\xcf\x84\xce\xbf\xce\xbb\xe1\xbf\x86\xcf\x82 \xce\xba\xce\xb1\xce\xaf \xce\x94\xcf\x8d\xcf\x83\xce\xb5\xcf\x89\xcf\x82 (Om temaer i \xc3\xb8st og vest, kjent p\xc3\xa5 latin som De Thematibus)._NEWLINE_Synekdemos har blitt gjenutgitt i ulike utgaver siden 1735, blant annet av Gustav Parthey (Hieroclis Synecdemus; Berlin, 1866), deretter i en korrigert tekst av A. Burckhardt i Teubner-serien i 1893. En av de nyeste utgavene ble gjort av E. Honigmann (Le Synekd\xc3\xa8mos d'Hi\xc3\xa9rokl\xc3\xa8s et l'opuscule g\xc3\xa9ographique de Georges de Chypre; Brussels, 1939)._NEWLINE_Synekdemos av Hierokles m\xc3\xa5 ikke bli forvekslet med en gresk-ortodoks b\xc3\xb8nnebok med det samme navnet."